Νίκη Αμαρουσίου (καλαθοσφαίριση ανδρών)

Το Αθλητικό Σωματείο Νίκη Αμαρουσίου είναι ελληνικό αθλητικό σωματείο που δραστηριοποιείται στην περιοχή της Κοκκινιάς, βόρεια των Αθηνών. Επίσημο έτος ίδρυσής του είναι το 1991 και αγωνίζεται με χρώματα το κόκκινο και το μπλε. Στο έμβλημά του απεικονίζεται ένα δάφνινο στεφάνι.«Σύλλογος», πληροφορίες στον επίσημο ιστότοπο του συλλόγου.

Το τμήμα ανδρικής καλαθοσφαίρισης της Νίκης διαθέτει τη νομική μορφή ερασιτεχνικού σωματείου. Διατηρεί τμήματα τόσο ενηλίκων ανδρών, όσο και ακαδημίες νεαρών αθλητών. Ως έδρα χρησιμοποιεί το Κλειστό Γυμναστήριο Κοκκινιάς (2ο Λύκειο Αμαρουσίου).

 Ιστορική αναδρομή 
Την περίοδο 2010-11, οπότε και αγωνίστηκε στο Πρωτάθλημα της Α' Κατηγορίας Αττικής, ο σύλλογος του Αμαρουσίου κατετάγη στη 2η θέση της τελικής βαθμολογικής κατάταξης με απολογισμό 19 νίκες και 7 ήττες.«Α' Ε.Σ.Κ.Α. 26η Αγωνιστική», άρθρο στον ιστότοπο InfoBasket.gr, 12 Απριλίου 2011. Μέσω διαδικασίας Play-Offs, στην οποία διασταυρώθηκε με το Κορωπί αρχικά και το Δ.Α.Σ. Άνω Λιοσίων στη συνέχεια, έλαβε το δεύτερο εισιτήριο ανόδου στις εθνικές κατηγορίες, ακολουθώντας τον πρωτοπόρο Αετό Αθηνών.«Στη Γ' Εθνική η Νίκη Αμαρουσίου!», άρθρο στον ιστότοπο BasketNet.gr, 17 Μαΐου 2011.«Ανέβηκε στη Γ' η Νίκη», άρθρο στον ιστότοπο OnSports.gr, 16 Μαΐου 2011.

Την αγωνιστική περίοδο 2011-12 η Νίκη αγωνίστηκε για πρώτη φορά στο Πρωτάθλημα της Γ' Εθνικής Κατηγορίας και συγκεκριμένα στα πλαίσια του 2ου Ομίλου Νότου. Εκεί, έχοντας στο τιμόνι της το Δημήτρη Χουχουλή,«Σε ευχαριστούμε Δημήτρη Χουχουλή», ανακοίνωση στον επίσημο ιστότοπο του συλλόγου, 14 Μαΐου 2014. διασταυρώθηκε με 11 αντιπάλους από δύο φορές. Ο απολογισμός της χρονιάς ήταν 11 νίκες και ισάριθμες ήττες, επίδοση που μοιράστηκε με τον Πόλι Καλλιθέας και τον Εργοτέλη. Στην τελική κατάταξη τοποθετήθηκε μεταξύ των δύο και συγκεκριμένα στην 6η θέση.«Ανέβηκαν Χολαργός και Μεταμόρφωση!», άρθρο στον ιστότοπο BasketNet.gr, 13 Μαΐου 2012.

Την επόμενη χρονιά, 2012-13, ο σύλλογος του Αμαρουσίου βελτιώθηκε αγωνιστικά ολοκληρώνοντας τις αγωνιστικές του υποχρεώσεις με 15 νίκες και 7 ήττες. Σκαρφάλωσε μέχρι την 3η θέση σε σύνολο 12 ομάδων. Στην περίσταση αυτή δεν παρατηρήθηκε ισοβαθμία. Για την περίοδο αυτή ο Χουχουλής προωθήθηκε στη θέση του τεχνικού διευθυντή, ενώ πρώτος προπονητής ήταν ο Μιχάλης Ραχωβίτσας. Κορυφαίος σκόρερ για το σύλλογο (και τέταρτος παραγωγικότερος του Ομίλου) αναδείχθηκε ο Γιάννης Γαπκιάδης (321 πόντοι).«Ο Ντισλής top scorer στη Γ' Εθνική», άρθρο στον ιστότοπο InfoBasket.gr, 22 Απριλίου 2013.

Την περίοδο 2013-14 η Νίκη βρέθηκε πολύ κοντά στην άνοδο, χωρίς, ωστόσο να τα καταφέρει. Με τις ομάδες του Ομίλου να έχουν αυξηθεί κατά μία, συγκέντρωσε 18 νίκες και 6 ήττες όσες και ο Παπάγου. Με τον τελευταίο ισοβάθμησε πίσω από τον πρωτοπόρο Προμηθέα Πατρών, εντούτοις βάσει των επόμενων κριτηρίων κατάταξης τερμάτισε στην 3η κι όχι στη 2η θέση που χάριζε τον προβιβασμό στη Β' Εθνική.«Βαθμολογία και Πρόγραμμα Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Μετά το τέλος της αγωνιστικής δράσης αναμετρήθηκε με τον 3ο του άλλου Ομίλου Νότου, τον Κρόνο Αγίου Δημητρίου, για να καθοριστεί σειρά προτεραιότητας σε περίπτωση που χρειαζόταν να ανέβουν επιπλέον ομάδες προς κάλυψη κενών θέσεων. Στον αγώνα που διεξήχθη στο ουδέτερο Κλειστό του Παπάγου ηττήθηκε με σκορ 62-76. Στα μέσα Ιανουαρίου του 2014 το Ραχωβίτσα διαδέχθηκε στο πόστο του προπονητή ο Δημήτρης Γκόφας.«Ξαφνικό «διαζύγιο» με Μ. Ραχωβίτσα», άρθρο στον ιστότοπο Amarysia.gr, 24 Ιανουαρίου 2014. Κορυφαίος σκόρερ για την ομάδα αναδείχθηκε ο Ελληνοσλοβένος Μίλος Παβλίσεβιτς (345 πόντοι), με το Βασίλη Κοντογιάννη να ακολουθεί (339 πόντοι).«Top Scorer της Γ' Εθνικής ο Αθανασιάδης (τελική 2013-14)», άρθρο στον ιστότοπο InfoBasket.gr, 3 Μαΐου 2014.

Την επόμενη χρονιά, 2014-15, τον Όμιλο της Νίκης συγκρότησαν 14 ομάδες από τη νότια Ελλάδα. Και πάλι επέδειξε καλό αγωνιστικό πρόσωπο, φτάνοντας στο τερματισμό με 18 νίκες και 8 ήττες στο καλάθι της. Χωρίς να παρατηρηθεί ισοβαθμία, τοποθετήθηκε στην 4η θέση του βαθμολογικού πίνακα.«Βαθμολογία και Πρόγραμμα Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Το Δεκέμβριο του 2014 ο Γιώργος Κωλέτσης ανέλαβε την καθοδήγηση του συλλόγου, αντικαθιστώντας το Γκόφα.«Νίκη Αμαρουσίου: Επέστρεψε ο Κωλέτσης», άρθρο στον ιστότοπο OnSports.gr, 2 Ιανουαρίου 2015. Κορυφαίος σκόρερ για την ομάδα αναδείχθηκε για δεύτερη συνεχόμενη χρονιά ο Παβλίσεβιτς (344 πόντοι).«Ο τίτλος του top scorer στη Γ' Εθνική στον Γιάννη Μανδαλάκη (τελική 2014-15)», άρθρο στον ιστότοπο InfoBasket.gr, 12 Μαΐου 2015.

Προς τα τέλη Ιουλίου του 2015 η Ομοσπονδία ανακοίνωσε την αιφνίδια αύξηση των ομάδων της Α2 Εθνικής Κατηγορίες σε 16 από 14 που αναμενόταν. Οι ανακατατάξεις που ακολούθησαν οδήγησαν τη Νίκη μία Κατηγορία υψηλότερα.

Την αγωνιστική περίοδο, 2015-16, η ομάδα του Αμαρουσίου συμμετείχε για πρώτη φορά στην ιστορία της στη Β' Εθνική Κατηγορία. Τοποθετήθηκε στον Όμιλο Νότου, τον οποίο συνέθεσαν 16 ομάδες. Η Νίκη δεν κατάφερε να φανεί ανταγωνιστική στο επίπεδο αυτό, ολοκληρώνοντας τη χρονιά με μόλις 6 νίκες σε 30 αγώνες. Ισοβάθμησε με τον Ίκαρο Νέα Σμύρνης, υπερτερώντας στα μεταξύ τους αποτελέσματα. Στην τελική βαθμολογική κατάταξη βρέθηκε στη 14η θέση, εντός της ζώνης του υποβιβασμού.«Βαθμολογία και Πρόγραμμα Πρωταθλήματος Β' Εθνικής Κατηγορίας Ανδρών (Όμιλος Νότου) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στο πρώτο μισό της χρονιάς τα ηνία της ομάδας είχε ο Κωλέτσης, ενώ από τις αρχές Ιανουαρίου 2016 και μετά ο Νίκος Χρυσόγελος.«Ο Νίκος Χρυσόγελος στον πάγκο της Νίκης Αμαρουσίου», άρθρο στον ιστότοπο Amarysia.gr, 15 Ιανουαρίου 2016.

Την επόμενη περίοδο, 2016-17, η Νίκη επέστρεψε στη Γ' Εθνική και ειδικότερα στο 2ο Όμιλο Νότου. Οι ανταγωνιστές της ήταν 12 στον αριθμό. Μετά τη λήξη της αγωνιστικής δράσης μετρούσε 9 νίκες και 15 ήττες, χωρίς να παρατηρηθεί ισοβαθμία. Στην τελική κατάταξη βρέθηκε στην 9η θέση, αποφεύγοντας τον υποβιβασμό.«Βαθμολογία και Πρόγραμμα Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στα μέσα Ιανουαρίου του 2017 έληξε η συνεργασία της ομάδας με τον προπονητή Χρυσόγελο, τον οποίο αντικατέστησε ο Θοδωρής Παλαιοχωρίτης.«Παρελθόν ο Χρυσόγελος, αναλαμβάνει ο Παλαιοχωρίτης στην Νίκη Αμαρουσίου», άρθρο στον ιστότοπο BasketBlog.gr, 18 Ιανουαρίου 2017. Το Μάρτιο ο τελευταίος υπέβαλε την παραίτησή του, δίνοντας τη σκυτάλη στο Γιάννη Τσακίρη.«Ο Τσακίρης στη Νίκη Αμαρουσίου», άρθρο στον ιστότοπο της εφημερίδας «Δημοκρατική», 4 Μαρτίου 2017.

Το επόμενο φθινόπωρο η Νίκη επέστρεψε στα γήπεδα του ίδιου Ομίλου, για να βρεθεί και πάλι απέναντι σε 12 ανταγωνιστές. Το Νοέμβριο του 2017 ο Θοδωρής Καλιώρας αντικατέστησε στο πόστο του πρώτου προπονητή τον Τσακίρη, που το καλοκαίρι είχε ανανεώσει το συμβόλαιό του.«Ανέλαβε τη Νίκη Αμαρουσίου ο Καλιώρας», άρθρο στον ιστότοπο Gazzetta.gr, 11 Νοεμβρίου 2017. Ο απολογισμός της χρονιάς 2017-18 για το σύλλογο ήταν 8 νίκες και 16 ήττες, ενώ ήταν και ο άτυχος ισοβαθμίας με την Έξω Παναγίτσα. Στην τελική βαθμολογία έπεσε στην 11η θέση με αποτέλεσμα να υποβιβαστεί στο τοπικό Πρωτάθλημα μετά από 7 χρόνια.«Βαθμολογία και Πρόγραμμα Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Κορυφαίος σκόρερ της ομάδας (και όγδοος παραγωγικότερος στον Όμιλο) αναδείχθηκε ο Παντελής Κυπριτζόγλου (347 πόντοι).«Ο Γιώργος Κρασαδάκης αναδείχθηκε top scorer στο πρωτάθλημα της Γ' Εθνικής», άρθρο στον ιστότοπο InfoBasket.gr, 24 Μαΐου 2018.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο2011-12 4Γ' Εθνική 6 - 11-11 - - ? - --  -  -2012-13 4Γ' Εθνική 3 - 15-7 - - Γιάννης Γαπκιάδης - --  -  -2013-14 4Γ' Εθνική 3 Κατάταξης 18-6 0-1 - Μίλος Παβλίσεβιτς - --  -  -2014-15 4Γ' Εθνική 4 - 18-8 - - Μίλος Παβλίσεβιτς - --  -  -2015-16 3Β' Εθνική 14 - 6-24 - - ? - --  -  -2016-17 4Γ' Εθνική 9 - 9-15 - - ? - --  -  -2017-18 4Γ' Εθνική 11 - 8-16 - - Παντελής Κυπριτζόγλου - --  -  -2020-21 4Γ' Εθνική διεκόπη - - - - - - --  -  -2021-22 4Γ' Εθνική 4 - 12-8 - - ? - --  -  -2022-23 4Γ' Εθνική 6 Play-Outs 12-10 - 2-0 ? 1η - Α' Φάσης 1-  -  -2023-24 4Γ' Εθνική 6 Play-Offs 12-10 1-2 - ? - --  -  -2023-24 4Γ' Εθνική 6 Play-Offs 12-10 1-2 - ? - --  -  -2024-25 4Γ' Εθνική 11 - 2-20 - - ? - --  -  -

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Γιάννης Γαπκιάδης  Λεωνίδας Κασελάκης  Βασίλης Κοντογιάννης  Παντελής Κυπριτζόγλου   Μίλος Παβλίσεβιτς

+ΠροπονητέςΕθνΟνοματεπώνυμοΘητεία  Αργύρης Καμπούρης   Δημήτρης Χουχουλής  2009 - 2012  Μιχάλης Ραχωβίτσας  2012 - Ιαν 2014  Δημήτρης Γκόφας  Ιαν 2014 - Δεκ 2014  Γιώργος Κωλέτσης  Δεκ 2014 - Ιαν 2016   Νίκος Χρυσόγελος  Ιαν 2016 - Ιαν 2017   Θοδωρής Παλαιοχωρίτης  Ιαν 2017 - Μαρ 2017  Γιάννης Τσακίρης  Μαρ 2017 - Νοε 2017  Θοδωρής Καλιώρας  Νοε 2017 - Μάι 2018  Νίκος Χρυσόγελος  Μάι 2018 - Ιουν 2018    Κώστας Οικονομάκης  Ιουν 2018 - Ιαν 2019  Παναγιώτης Ζωντός  Ιαν 2019 - ?
<div style="clear: both">

 Τμήματα υποδομής 
Τον Ιούνιο του 2015 η Νίκη Αμαρουσίου έλαβε μέρος στο Final-4 του τουρνουά για νέους κάτω των 22 ετών που διοργανώνει η Ένωση Σωματείων Καλαθοσφαίρισης Αττικής. Στους Ημιτελικούς ηττήθηκε από τον Παναθηναϊκό με οριακή διαφορά στο σκορ (74-75).«Οι ημιτελικοί του τουρνουά Κ-22», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 3 Ιουνίου 2015. Στο Μικρό Τελικό αναδείχθηκε νικήτρια απέναντι στο Γ.Σ. Περιστερίου με σκορ 93-90.«Ο Χολαργός νικητής του τουρνουά Κ-22», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 4 Ιουνίου 2015.

Το Μάιο του 2016 ο σύλλογος συμμετείχε στο Final-4 της ίδιας διοργάνωσης (για νέους κάτω των 21 πλέον). Στους Ημιτελικούς γνώρισε ξανά την ήττα από τον Παναθηναϊκό με σκορ 82-89.«Πρωτάθλημα U21: Για τον τίτλο Παναθηναϊκός και Α.Ε.Κ.», άρθρο στον ιστότοπο InfoBasket.gr, 13 Μαΐου 2016. Τελικά κατέκτησε την τρίτη θέση νικώντας τον Ιωνικό Νίκαιας στο Μικρό Τελικό με σκορ 70-44.«Πρωταθλητής ο Παναθηναϊκός», άρθρο στον ιστότοπο BasketNet.gr, 13 Μαΐου 2016.

 Παραπομπές 

 Εξωτερικοί σύνδεσμοι 

 Α.Σ. Νίκη Αμαρουσίου, επίσημος ιστότοπος του συλλόγου.

 Νέο Κλειστό Κοκκινιάς , πληροφορίες στον ιστότοπο Gipeda.gr.

Κατηγορία:Α.Σ. Νίκη Αμαρουσίου
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Ιδρύσεις ομάδων καλαθοσφαίρισης το 1991